Els usuaris de la Biblioteca Infantil creen els seus propis cartells per a celebrar el Dia Internacional de la Biblioteca
2025-07-24

El pròxim 24 d’octubre se celebra a tot el món el Dia Internacional de la Biblioteca. Per aquest motiu, des de l’equip de Biblioteques de l’Institut Municipal de Cultura i Joventut de Burjassot, totes les activitats gratuïtes d’animació lectora que s’estan desenvolupant en aquest mes d’octubre estan dedicades a conèixer una mica més les biblioteques municipals i a la celebració d’aquest dia tan especial.

En aquest cas, la vesprada del 19 d’octubre a partir de les 18 hores, tindrà lloc un especial taller de dibuix en el qual els usuaris de la Biblioteca Infantil crearan els cartells per a commemorar el seu Dia Internacional de la Biblioteca.

La vesprada començarà amb la lectura del pregó de 2014, elaborat per Antonio Rodríguez en homenatge a Ana María Matute, que anuncia la celebració d’aquest dia per a, posteriorment, veure les il·lustracions realitzades per Carmen Solé. A partir del pregó i de les il·lustracions, els xiquets elaboraran els seus propis cartells, posant-se en la pell de vertaders il·lustradors.

Una vegada finalitzats els cartells s’exposaran en el tauler de la Biblioteca Infantil.